
Narva munitsipaalkooli baasil 2012. aastal tegutsevate 
suvekoolilaagrite toitlustamise finantseerimise kord


Määrus kehtestatakse kohaliku omavalitsuse korralduse seaduse § 30 lõike 1 punkti 3 alusel 

§ 1. Üldsätted
(1) Käesoleva korraga kehtestatakse suvekoolilaagrite läbiviimiseks linna eelarvest eraldatava toitlustamise finantseerimise saamiseks esitatavad nõuded, taotluse läbivaatamise, rahaliste vahendite eraldamise ning finantseerimise kasutamise üle järelevalve teostamise kord.
(2) Suvekoolilaager käesoleva korra tähenduses on Narva linna munitsipaalse üldharidus- ja/või huvikooli poolt 2012. aastal korraldatav ja läbiviidav laager, mis toimub selle kooli baasil ja pakub noortele riiklikust õppekavast välist tegevust suvisel perioodil, mille sisuks on noorte tervistav ja arendav puhkus.
(3) Finantseerimine sisaldab suvekoolilaagris osalevate laste toitlustamise kulu.
(4) Suvekoolilaagris osalevate laste toitlustamise kulu moodustab 1,75 eurot päevas ühe lapse kohta, sealhulgas 1,11 eurot koolilõunaks vastavalt  Narva Linnavalitsuse 29.12.2010. a korralduse nr 1684-k „Narva linna munitsipaalkoolide õpilaste koolilõuna tegeliku maksumuse kehtestamine” punktile 3 ning suvekoolilaagri koolieine tegelik maksumus ühe õpilase kohta päevas 0,64 euro ulatuses lähtudes sotsiaalministri 15. jaanuari 2008. a määruse nr 8 „Tervisekaitsenõuded toitlustamisele koolieelses lasteasutuses ja koolis” § 4 lõikest 3.
(5) Suvekoolilaagri toitlustamise finantseerimiseks ettenähtud rahalised vahendid eraldatakse Narva linna eelarvest.

§ 2. Finantseerimise taotlemine
(1) Finantseerimise saamise aluseks on vormikohane taotlus (lisa 1), mis esitatakse Narva Linnavalitsuse Kultuuriosakonda hiljemalt 08.05.2012. a. Finantseerimine eraldatakse 2012. aastaks.
(2) Finantseerimise taotluses sisalduvad andmed:
1) suvekoolilaagri läbiviija nimi ja asukoht (elukoht);
2) suvekoolilaagri läbiviimise eest vastutava isiku nimi, isikukood ja elukoht;
3) suvekoolilaagri juhataja ja kasvatajate nimed
4) suvekoolilaagri läbiviimise aeg ja täpne asukoht;
5) suvekoolilaagri eesmärk;
6) suvekoolilaagris osalevate laste arv;
7) Narva linnaeelarvest taotletava finantseerimise suurus lähtudes käesoleva korra punktist 1.3;
teised finantseerimisallikad.

(3) Taotlusele lisab taotleja järgmised dokumendid:
1) suvekoolilaagri päevakava;
2) dokumendid, mis võimaldavad suvekoolilaagri juhataja ja kasvatajate kvalifikatsiooni-nõuetele vastavust hinnata;
3) Tervisekaitseinspektsiooni ja Päästeameti tõendid ruumide (hoonete), sisustuse ja maa-ala vastavuse kohta tervisekaitse-, tuleohutus- ja päästealade nõuetele ning toitlustusteenust pakkuva ettevõtja tegevusloa koopia.

(4) Suvekoolilaagri juhataja ja kasvatajate kvalifikatsiooninõudeks on pedagoogiline kõrg- või keskeriharidus ja laagrikasvataja tunnistus. 

§ 3. Taotluse läbivaatamine ja toitlustamise finantseerimise eraldamine

(1) Taotluste läbivaatamiseks finantseerimise eraldamise kohta moodustatakse Narva Linnavalitsuse Kultuuriosakonna juhataja käskkirjaga komisjoni (edaspidi Komisjon). 

(2) Komisjon vaatab läbi esitatud taotlused ja juhul, kui taotleja jätab koos taotlusega esitamata nõutud andmed või dokumendid või kui taotluses on muid puudusi, määrab komisjon taotluse esitajale tähtaja puuduste kõrvaldamiseks, mis ei tohi olla pikem kui seitse tööpäeva.  Tähtpäevaks puuduste kõrvaldamata jätmisel võib komisjon jätta taotluse läbi vaatamata.

(3) Komisjon vaatab laekunud taotlused läbi ja langetab otsuse finantseerimise eraldamise, finantseerimise suuruse ja finantseerimise saamise tingimuste kohta 1 nädala jooksul pärast nõuete kohaselt vormistatud taotluse laekumist. 

(4) Komisjonil on õigus lähtudes olemasolevatest vahenditest langetada otsuse taotluse rahuldamise kohta täismahus või taotletavast väiksema summa ulatuses. 

(5) Osaline finantseerimine on võimalik sel juhul, kui suvekoolilaagrites toitlustamiskulude katteks mõeldud rahalistest vahenditest ei jätku laekunud taotlustes taotlenud summa rahuldamiseks, mis on ette nähtud vastavalt käesoleva korra punktile 1.4. Puuduv summa kaetakse muudest finantseerimisallikatest, sh vanemate tasu arvelt.

(6) Komisjoni otsuse alusel teeb Narva Linnavalitsuse Kultuuriosakond suvekoolilaagrites toitlustamise finantseerimist taotletavatele munitsipaalkoolidele teatavaks finantseerimise tagamisest Komisjoni poolt rahuldatud summa ulatuses toitlustamise ja toitlustusteenuste lõikes.  

§ 4. Järelevalve toitlustamise finantseerimise kasutamise üle 

(1) Järelevalve toitlustamise finantseerimise kasutamise üle teostab Narva Linnavalitsuse Kultuuriosakond. 

(2) Finantseerimise saaja on kohustatud kasutama suvekoolilaagri toitlustamise finantseerimiseks ettenähtud rahalised vahendid sihtotstarbeliselt suvekoolilaagris osalevate laste toitlustamiseks.

(3) Finantseerimise saanud suvekoolilaagrite läbiviijad on kohustatud ühe kuu jooksul pärast suvekoolilaagri läbiviimisest esitama Narva Linnavalitsuse Kultuuriosakonda toitlustamise finantseerimise kasutamise kohta aruande, mille juurde peab olema lisatud suvekoolilaagris osalevate laste nimekiri ja suvekoolilaagris osalevate laste toitlustamisega seotud kuludokumendid.

(4) Narva Linnavalitsuse Kultuuriosakond kontrollib taotleja finantseerimise sihtotstarbelist kasutamist. Kultuuriosakonnal on kontrolli teostamisel õigus nõuda finantseerimise saajalt seletusi ja vahearuandeid ning viibida finantseeritava tegevuse läbiviimise juures.

(5) Narva Linnavalitsuse Kultuuriosakonna juhatajal on õigus tunnistada suvekoolilaagri toitlustamise finantseerimise eraldamist kehtetuks juhul, kui:
1) finantseerimise saaja on rikkunud käesoleva korra tingimusi;
2) toetuse saamiseks finantseerimise saaja ei esita toetuse kasutamise kohta aruandeid;
3) aruande esitamisel selgub, et finantseerimist ei ole kasutatud sihtotstarbeliselt;
4) toetuse saamiseks finantseerimise kasutamise kohta on esitatud valeandmeid;
5) suvekoolilaager, mille korraldamiseks finantseerimine eraldati, on jäänud toimumata.

§ 5. Rakendussätted

(1) [bookmark: _GoBack]Määrus jõustub 07.05.2012. a.






Tarmo Tammiste						Ants Liimets
linnapea							linnasekretär



























Lisa 1

SUVEKOOLILAAGRI TOITLUSTAMISE FINANTSEERIMISE TAOTLUS

SUVEKOOLILAAGRI LÄBIVIIJA ANDMED
	Suvekoolilaagri läbiviija nimi
	

	Suvekoolilaagri läbiviija asukoht
	

	Telefon
	

	Faks
	

	E-post
	



SUVEKOOLILAAGRI ANDMED
	Suvekoolilaagri läbiviimise eest vastutava isiku nimi, isikukood ja elukoht
	

	Suvekoolilaagri juhataja
	

	Suvekoolilaagri kasvatajad
	







	Suvekoolilaagri läbiviimise täpne asukoht
	

	Suvekoolilaagri läbiviimise aeg
	

	Suvekoolilaagris osalevate laste arv
	

	Suvekoolilaagri eesmärk
	







TAOTLETAVA FINANTSEERIMISE SUURUS TOITLUSTAMISKULUDE KATTEKS
	 



MUUD FINANTSEERIMISALLIKAD
	







Käesolevaga kinnitan, et taotluses esitatud andmed vastavad tegelikkusele. Olen tutvunud Narva munitsipaalkoolide baasil 2012. aastal tegutsevate suvekoolilaagrite toitlustamise finantseerimise korraga.



Allkiri       _____________________			Kuupäev_____________________

Õ I E N D 

Vastavalt Kohaliku omavalitsuse korralduse seaduse § 30 lõike 1 punktile 3


valmistas ette Kultuuriosakond Narva munitsipaalkooli baasil 2012.aastal tegutsevate suvekoolilaagrite toitlustamise finantseerimise korra Linnavalitsusele kinnitamiseks. Narva munitsipaalkoolide baasil tegutsevad suvelaagrid korraldatakse mitmendat aastat järjest ja senine praktika näitab, et nende tegutsemine osutus edukaks. Iga-aastaselt koolide suvelaagrites käib 360-400 last, ning kool korraldab laste jaoks tervistavaid, õppe-ja spordiüritusi. Lapsed on kooli töötajate järelevalve all terve päev – alates 8.00 hommikul kuni 17.00 õhtul. Samas munitsipaalsed huvikoolid pakuvad suvist tegevust linna lastele ning kinnitamiseks esitatud määrus võimaldab ka neil taotleda toetust toitlustuskulude katmiseks.
Suvekoolilaagrites toitlustamiskulude summaks 2012. aasta eelarve piires on aktsepteeritud 6 000 euro ja koolilõuna maksumus ühe õpilase kohta on 1,11 eurot päevas. Seoses sellega, et laste suvelaagrites veedetav päev on võrreldes tavalise õppepäevaga pikem, suurenevad ka koolide toitlustamiskulud, ning seetõttu tekkis vajadus ka kehtestada toitlustamiskulude summat suvekoolilaagrites ühe õpilase kohta.
Suvekoolilaagrite korraldamisel tekivad samuti finantseerimise taotlemise, saadud rahavahendite sihtotstarbelise kasutamise ja rahavahendite aruandluse esitamise küsimused.
Narva Linnavalitsuse Kultuuriosakonna poolt ettevalmistatud määruse eelnõuga saavad need küsimused lahenduse.

Lugupidamisega




Viktoria Lutus
Juhataja





Natalja Vergun 359 9212
natalja.vergun@narva.ee 

